**Ministru kabineta rīkojuma projekta   
„Grozījums Ministru kabineta 2018. gada 18.aprīļa rīkojumā Nr. 166**

**"Par valsts budžeta programmas 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” līdzekļu izlietojumu”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Netiek aizpildīts, pamatojoties uz Ministru kabineta 2009.gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.¹punktu. |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par aviāciju” 27.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma „Par aviāciju” 27.panta piektajā daļā noteikto Ministru kabinets ir pilnvarots noteikt civilās aviācijas lidlaukus, kuros civilās aviācijas drošības uzturēšanas pasākumi tiek finansēti no valsts budžetā šim mērķim paredzētajiem līdzekļiem.  2018.gada valsts budžeta programmā 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” (turpmāk - valsts budžeta programma 44.00.00) ir paredzēti līdzekļi 82418EUR apmērā aktuālu aviācijas drošības pasākumu veikšanai.  Lai uzlabotu pasažieru pārbaudes procesa efektivitāti, 2017.gada septembrī lidostā “Rīga” tika mainīta pasažieru drošības pārbaudes procedūra, paredzot, ka noteikta daļa pasažieru tiek pārbaudīta ar sprāgstvielu palieku detektoru, nevis pārmeklēta ar rokām, kā tas bija noteikts iepriekš.  Lai nodrošinātu lidostas “Rīga” kontrolpunktu drošības līnijas ar optimālu detektoru skaitu atbilstoši jaunajai drošības pārbaudes procedūrai, lidosta plānoja iegādāties sešus jaunus sprāgstvielu palieku detektorus.  Attiecīgi Ministru kabinets ar 2018.gada 18.aprīļa rīkojumu Nr.166 “Par valsts budžeta programmas 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” līdzekļu izlietojumu” (turpmāk – MK rīkojums Nr.166) noteica, ka no valsts budžeta programmai 44.00.00 izdalītajiem līdzekļiem 44 102 *euro* novirzīt, lai segtu izdevumus valsts nozīmes civilās aviācijas lidlaukam “Rīga” saistībā ar drošības pārbaudei nepieciešamā viena sprāgstvielu palieku detektora iegādi.  Noslēdzoties atklātam iepirkumu konkursam, tika noslēgts līgums par sešu sprāgstvielu palieku detektoru iegādi, saskaņā ar kuru izmaksas uz vienu sprāgstvielu palieku detektoru saskaņā ar iesniegto finanšu piedāvājumu plānotas 32000 euro apmērā. Ievērojot minēto, ir lietderīgi atlikušos līdzekļus izmantot, lai segtu daļu no vēl viena sprāgstvielu palieku detektora iegādes izmaksām. Attiecīgi ir jāprecizē MK rīkojuma Nr 166 1.1.apakšpunkta redakcija. |
| 3. | Projekta izstrādē iesaistītās institūcijas un publiskas personas kapitālsabiedrības | VAS “Starptautiskā lidosta “Rīga”” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas Paziņojums “Pamatnostādnes par valsts atbalstu lidostām un aviokompānijām” 2014/C 99/03 (ES OV C 99,04/04/2014). |
| 2. | Citas starptautiskās saistības | Projekts šo jomu neskar. |
| 3. | Cita informācija | Eiropas Komisijas Paziņojuma “Pamatnostādnes par valsts atbalstu lidostām un aviokompānijām” 2014/C 99/03 (ES OV C 99,04/04/2014) 35.punktā ir noteikts, ka Eiropas Savienības Tiesa ir lēmusi, ka darbības, par kurām parasti ir atbildīga valsts, pildot savas oficiālās pilnvaras, kas saistītas ar valsts varas īstenošanu, nav saimnieciska rakstura darbības un valsts atbalsta noteikumi parasti uz tām neattiecas. Lidostā tādas darbības kā gaisa satiksmes kontrole, policijas darbības, muita, ugunsdzēsība, darbības, kas nepieciešamas, lai aizsargātu civilo aviāciju no nelikumīgas iejaukšanās darbībām, un ieguldījumi saistībā ar minēto darbību veikšanai nepieciešamo infrastruktūru un iekārtām parasti netiek uzskatīti par saimniecisko darbību.  Līdz ar to Ministru kabineta rīkojuma projektā ietvertie aviācijas drošības pasākumi nav kvalificējami kā valsts atbalsts saskaņā ar Eiropas Savienības darbības līguma 107.panta 1.punktā noteikto, kā arī uz tiem neattiecas minētā līguma 108.panta 3.punktā paredzētā ziņošana Eiropas Komisijai. |
| V sadaļas 1.tabula un 2.tabula – projekts šīs jomas neskar. | | |
|  | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šā gada 26.oktobrī ievietots Satiksmes ministrijas tīmekļa vietnē. |
| 2. | Sabiedrības līdzdalība projekta izstrādē | Sabiedrībai ir dota iespēja sniegt viedokli par projektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VAS “Starptautiskā lidosta “Rīga””. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs U.Augulis

Vīza: Valsts sekretārs K.Ozoliņš

Ž.Jansone

67028258, zanete.jansone@sam.gov.lv